REPUBLIKA HRVATSKA

OSNOVNA ŠKOLA MITNICA

 VUKOVAR

KLASA: 007-04/23-02/12

URBROJ: 2196-1-6-23-01

U Vukovaru, 1. rujna 2023.

**IZVOD IZ ZAPISNIKA SJEDNICE ŠKOLSKOG ODBORA od 1. rujna 2023.**

Na sjednicu Školskog odbora 1. rujna 2023. s početkom u 7:30 sati odazvali su se: Jasna Mađarac, Martina Salamon, Toni Hutz i Adrian Hutz. Na sjednici nisu bili prisutni Domagoj Bilić, Marina Cindrić i Ivana Mujkić.

Ostali nazočni: ravnateljica Dubravka Lemac, računovotkinja Nevenka Đumić i tajnik Domagoj Ivanković kao zapisničar.

Obavijest o održavanju sjednice Školskog odbora sa sljedećim

**DNEVNIM REDOM:**

1. Verifikacija Zapisnika sjednice Školskog odbora od 18. srpnja 2023. god.
2. Prijem po raspisanom natječaju za pomoćnika u nastavi (m/ž) – 3 izvršitelja/ice, nepuno radno vrijeme na određeno
3. Usvajanje Financijskog plana za 2024. godinu
4. Razno

**1. Verifikacija Zapisnika sjednice Školskog odbora od 18. srpnja 2023. god.**

*Zapisnik sjednice Školskog odbora od 18. srpnja 2023. god. jednoglasno je prihvaćen, bez dopuna ili primjedbi.*

**2. Prijem po raspisanom natječaju za pomoćnika u nastavi (m/ž) – 3 izvršitelja/ice, nepuno radno vrijeme na određeno**

Ravnateljica Dubravka Lemac izvještava o natječaju. Nakon obavljene procjene i razgovora, Povjerenstvo donosi odluku kako će se Školskom odboru predložiti kandidati Manuela Pole, Petra Tanacković i Ružica Matanović za zapošljavanje na radnom mjestu pomoćnika u nastavi na određeno, nepuno radno vrijeme. Prema svemu navedenom, Ravnateljica predlaže M. Pole, P. Tanacković i R. Matanović za zapošljavanje.

*Predsjednica Školskog odbora daje na glasovanje - svi prisutni slažu se sa prijedlogom i daju svoju suglasnost za zapošljavanje navedenih kandidata..*

**3. Usvajanje Financijskog plana za 2024. godinu**

Računovotkinja Nevenka Đumić izvještava o financijskom planu za 2024. godinu.

*Predsjednica Školskog odbora daje na glasovanje - svi prisutni slažu se sa prijedlogom i daju svoju suglasnost za usvajanje Financijskog plana za 2024. godinu.*

**4. Razno**

Ravnateljica izvještava o brojnim tekućim poslovima.

Jednako tako, Ravnateljica je izvijestila članove ŠO o teškoj situaciji jedne obitelji čija djeca pohađaju OŠ Mitnica i PŠ Sotin odnosno o smrtnom slučaju oca i teškoj financijskoj situaciji te da postoji dug od 80 eura za prehranu. Ravnateljica predlaže Školskom odboru otpis duga kako bi se barem na neki način pomoglo obitelji.

*Predsjednica Školskog odbora daje na glasovanje - svi prisutni slažu se s prijedlogom i daju svoju suglasnost za donošenje Odluke o otpisu duga.*

Predsjednica Školskog odbora zaključuje sjednicu u 8:06h.

 Zapisnik vodio Predsjednica Školskog odbora

Domagoj Ivanković . Jasna Mađarac